ทองคำปิดพุ่ง 12.4 ดอลลาร์
สัญญาทองคำตลาดนิวยอร์กปิดพุ่งขึ้น12.4 ดอลลาร์ที่ 1,391.3 ดอลลาร์/ออนซ์ แรงซื้อเก็งกำไรหนุน
30 พ.ค. 2556

สัญญาทองคำตลาดนิวยอร์กปิดพุ่งขึ้น12.4 ดอลลาร์ที่ 1,391.3 ดอลลาร์/ออนซ์ แรงซื้อเก็งกำไรหนุน
สัญญาทองคำตลาด COMEX (Commodity Exchange) ส่งมอบเดือนมิ.ย.พุ่งขึ้น 12.4 ดอลลาร์ หรือ 0.90% ปิดที่ 1,391.3 ดอลลาร์/ออนซ์
สัญญาโลหะเงินส่งมอบเดือนก.ค.เพิ่มขึ้น 26 เซนต์ ปิดที่ 22.453 ดอลลาร์/ออนซ์ ส่วนสัญญาโลหะทองแดงส่งมอบเดือนก.ค.ลดลง 1.80 เซนต์ ปิดที่ 3.2970 ดอลลาร์/ปอนด์ 
สัญญาพลาตินัมส่งมอบเดือนก.ค.ปิดที่ 1453.00 ดอลลาร์/ออนซ์ ร่วงลง 8.80 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 747.80 ดอลลาร์/ออนซ์ ร่วงลง 9.20 ดอลลาร์
การรร่วงลงอย่างหนักของราคาทองคำในช่วงที่ผ่านมาได้กระตุ้นให้นักลงทุนกลับเข้าซื้อ ขณะเดียวกัน สัญญาทองคำได้รับแรงหนุนหลังจากสภาทองคำโลกรายงานเมื่อวานนี้ว่า ความต้องการทองคำในอินเดีย ซึ่งเป็นประเทศที่ซื้อทองคำมากที่สุดในโลก มีแนวโน้มที่จะพุ่งขึ้นแตะระดับสูงสุดเป็นประวัติการณ์เมื่อเทียบเป็นรายไตรมาส โดยคาดว่ายอดการนำเข้าทองคำจะพุ่งขึ้นแตะ 300-400 ตัน